જૂનાગઢમાં પણ ભગવાન જગન્નાથજીની રથયાત્રા વાજતે ગાજતે કાઢવા માટે આયોજન થયું છે. જૂનાગઢના ગંધ્રપવાડા ખાતેથી જગન્નાથજીની રથયાત્રા નીકળશે, જેમાં અનેક ફ્લોટ્સનું આયોજન કરવામાં આવ્યું છે, રથયાત્રા પહેલા પહિંદ વિધિ કરવામાં આવશે, જેમાં તનસુખગીરી બાપુ, શેરનાથ બાપુ , ઈંદરાભારથી બાપુ સહિતના સાધુ સંતો, રાજકીય આગેવાનો ઉપસ્થિત રહેશે. બપોરે ત્રણ કલાકે રથયાત્રા ગંધ્રપવાડા ખાતેથી નીકળી શહેરના વિવિધ વિસ્તારોમાં ફરશે. સાંજે રથયાત્રાનું સમાપન થશે. બાદમાં હાટકેશ્વર મંદિરના પટાંગણમાં મહાપ્રસાદનું આયોજન કરવામાં આવ્યું છે.